Tulin marsaga tööle ning minu kõrval istunud naisterahvas palus peatust Westmani poe ees. Marsa aga peatus hoopis enne vabaduse platsi trammipeatust, keset teed, ohutussaare juures. Samas põles fooris roheline tuli. Ja nagu proua marsast välja astus, nii talle auto otsa sõitis. Kiirus polnud siiski vist suur, ent piisav, et inimene üle kapoti lendaks ja maha prantsataks. Õnneks oli tegemist vist  õnneliku õnnetusega - kui mina naise juurde jõudsin, ajas ta ennast juba püsti ja kinnitas ehmunult, et jäi vist terveks. Lubas tööle minna ja sealt edasi traumapunkti.